open-index/open-wikipedia-markdown huggingface dataset:
Սուրբ Խաչ եկեղեցի (Սոչի)

**Սուրբ Խաչ եկեղեցի, Սոչի** քաղաքում գտնվող կրոնական կառույց()։ Պատկանում է Մայր Աթոռ Սուրբ Էջմիածնի Հարավային Ռուսաստանի հայոց թեմին, գտնվում է Ռուսաստանի Կրասնոդարի մարզում։ Համակարգում է Սոչիում բնակվող առաքելական ռուսահայության հոգևոր կյանքը, քաղաքի չորս եկեղեցիներից է։

## Պատմություն
Սոչիի Սուրբ Խաչ եկեղեցու շինարարական աշխատանքները սկսվել են 1992 թվականին և նույն թվականին էլ տեղի է ունեցել կրոնական այս կառույցի օծման արարողությունը։ Եկեղեցու օծումը տեղի է ունեցել Նոր Նախիջևանի և Ռուսաստանի թեմի առաջնորդ Տիրան արքեպիսկոպոս Կյուրեղյանի կողմից։

1993 թվականին եկեղեցին բացվել է և գործում է մինչ օրս։ 1996 թվականին եկեղեցու բակում տեղադրվել է հայկական խաչքար։

Եկեղեցին իր հարկի տակ կարող է տեղավորել ավելի քան 70 հավատացյալ և սպասավոր։ Տաճարը հանդիսանում է Սոչիում գործող «Սևան» հայկական մշակութային կենտրոնի կենտրոնը։

1993-1998 թվականներին այն եղել է Հայ առաքելական եկեղեցու հյուսիսկովկասյան առաջնորդարանի կենտրոնը։

## Տես նաև
* Ռուսաստանի և Նոր Նախիջևանի հայոց թեմ
* Սուրբ Սարգիս եկեղեցի (Սոչի)

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ռուսահայ առաքելական վանքեր և եկեղեցիներ (Հարավային Ռուսաստան)
Կատեգորիա:Սոչիի հայկական վանքեր և եկեղեցիներ
Ուկրաինական ասեղնագործություն

[մինի|Ուկրաինայի սրբիչ (): Սրբիչների թանգարանը [Պերեյասլավ (քաղաք, Ուկրաինա)|Պերեյասլավ]]
**Ուկրաինական ասեղնագործություն** (), ուկրաինական ժողովրդի ժողովրդական դեկորատիվ արվեստի տեսակներից մեկը, կտորի կամ կաշվի վրա զարդանկարի կամ սյուժետային պատկերների տեսքով։ Ասեղնագործությունը կատարվում է ձեռքով կամ կարի մեքենայով, հիմնականում տղամարդկանց և կանանց հագուստի, ինչպես նաև տնային գործածության իրերի` սփռոցների, սրբիչների, բարձի երեսների և այլ իրերի վրա։

Ասեղնագործությունը բացի հագուստի և ինտերիերի զարդանախշ լինելուց իր մեջ կրում է ծիսական գաղտնախորհուրդներ։ Նա պաշտպանում է կայծակից, անզավակությունից, անբերրիությունից, անհաջողությունից և այլ երևույթներից։

Ասեղնագործությունը կատարվում է հագուստի որոշակի մասերի վրա, թևքերի վերջնամասում, բկանցքի կամ օձիքի և քղանցքի վրա, այնպիսի տեղերում, որոնք չեն հպվում մամնին։ Ասեղնագործության գույնն ու արտաքին տեսքը նույնպես ունեն իրենց նշանակությունը։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Դեկորատիվ-կիրառական արվեստ
Կատեգորիա:Ուկրաինայի արվեստ
Սուրբ Սարգիս տաճար (Սոչի)

**Սուրբ Սարգիս տաճար, Սոչի** քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Հարավային Ռուսաստանի հայոց թեմին, գտնվում է Ռուսաստանի Կրասնոդարի մարզում։ Համակարգում է Սոչիում բնակվող առաքելական ռուսահայության հոգևոր կյանքը, քաղաքի չորս եկեղեցիներից է։

## Պատմություն
Սոչիի Սուրբ Սարգիս տաճարի շինարարական աշխատանքները սկսվել են 1992 թվականին և ավարտվել միայն հինգ տարի անց՝ 1998 թվականին։ Նույն տարում էլ տեղի է ունեցել կրոնական այս կառույցի օծման արարողությունը։ Տաճարի օծումը տեղի է ունեցել Նոր Նախիջևանի և Ռուսաստանի թեմի առաջնորդ Տիրան արքեպիսկոպոս Կյուրեղյանի կողմից։

1998 թվականին տաճարը բացվել է և գործում է մինչ օրս։ Տաճարի բակում կան հայկական խաչքարեր։ Կառուցված է նեոհայկական ճարտարապետական ոճով և համարվում է Սոչիի խոշորագույն հայկական եկեղեցին։ 2004 թվականին ավելացվել է զանգակատունը։

Հայ առաքելական եկեղեցու հյուսիսկովկասյան առաջնորդարանի կենտրոնն է։

## Տես նաև
* Ռուսաստանի և Նոր Նախիջևանի հայոց թեմ
* Սուրբ Խաչ եկեղեցի (Սոչի)

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Ռուսահայ առաքելական վանքեր և եկեղեցիներ (Հարավային Ռուսաստան)
Կատեգորիա:Սոչիի հայկական վանքեր և եկեղեցիներ
Կատեգորիա:Տաճարներ այբբենական կարգով
Ջորջիա Քինգ

**Ջորջիա Քինգ** (, ),  շոտլանդացի դերասանուհի, շոտլանդացի օպերային երգչուհի (սոպրանո) Իզաբել Բյուկենենի և դերասան Ջոնաթան Հայդի դուստրը։

## Կարիերա
Քինգի մասնագիտական առաջնաելույթն է եղել «Ջեյն Էյր» հեռուստասերիալը։ Սակայն մարմնավորել այդ դերը՝ նա անկարող էր, մեկ շաբաթ առաջ՝ մինչ այդ օրը, երբ Քինգը պետք է նկարահանվեր, նա ցավ է զգում ստամոքսում և հեռացրել են նրա կույր աղիքը։ Ջորջիի գործակալը ասել է պրոդյուսերներին, որ նա երևի թե չկարողանա ժամանակին կազդուրվի վիրահատությունից հետո, այդ պատճառով՝ Քինգը պետք է նկարահանվի տաս օրվա ընթացքում։ Հրավիրվել է մեկ այլ դերասանուհի, բայց Քինգը կազդուրվել է ժամանակին և ստացել է բժշկական թույլտվություն, որպեսզի նկարահանվի ֆիլմում։

Նրա ամենահայտնի դերերից մեկն է դեռահաս Գարիետի դերը «Wild Child» (2008) ֆիլմում և դաժան դավաճան Սոֆիի դերը «Այլանդակված» (2009) սլեշ ֆիլմում։ 2010 թվականի աշնանը Քինգը մասնակցել է «Մի անգամ նոյեմբերին գիշերը» () բեմադրությունում, Բելգրադի թատրոնում, Քովենտրի։ Նույն թվականին մարմնավորել է Ջուլսի դերը «Ինչպես ամուսնանալ միլիարդատերի հետ» ռոմանտիկ կատակերգությունում։ Քինգը նաև հայտնվել է արքայադուստր Ելենայի դերով BBC հեռուստաալիքի ֆանտաստիկ «Մեռլինը» հեռուստասերիալի, «The Changeling» էպիզոդում։ Շուտով դերասանուհու հերոսուհին՝ Էմման, հայտնվում է «Կոկները ընդդեմ զոմբիների» (2012) կատակերգությունում՝ սև հումորով, որը պատմում է բանկ թալանող խմբի մասին, որոնք պայքարում են զոմբիների դեմ։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Շոտլանդացի դերասաններ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Տիգրան Կարապետյան (այլ կիրառումներ)

**Տիգրան Կարապետյան** անուն-ազգանունը կարող է վերաբերել՝

### Քաղաքական գործիչներ
* Տիգրան Կարապետի Կարապետյան (ծնվ. 1945), հայ քաղաքական գործիչ, հեռուստալրագրող։
* Տիգրան Գոռի Կարապետյան, հայ, քաղաքական գործիչ, գործարար, ՀՀ ԱԺ 7-րդ գումարման պատգամավոր «Իմ Քայլը» դաշինքից։

### Այլ
* Տիգրան Արշակի Կարապետյան (1922-1990), հայ թարգմանիչ, բանասեր։
* Տիգրան Մեսրոպի Կարապետյան (1995թ, Ռուսաստան, ք․ Կրասնոդար) բժիշկ-ստոմատոլոգ, «Արծաթ պրոթեզ» գյուտի հեղինակ։
Տիգրան Կարապետյան (թարգմանիչ)

**Տիգրան Արշակի Կարապետյան** (, Երևան), հայ թարգմանիչ, բանասիրական գիտությունների թեկնածու (1961), խմբագիր։ ԽՍՀՄ գրողների միության անդամ 1970 թվականից։

## Կենսագրություն
1941 թվականին ավարտել է Մելիտոպոլի օդաչուական ուսումնարանը և որպես օդաչու ծառայել բանակում։ Մասնակցել է Հայրենական մեծ պատերազմին։ 1950 թվականին ավարտել է Երևանի թատերական ինստիտուտի թատերագիտական ֆակուլտետը։ Դասախոսել է Հայկական թատերական ընկերությունում։ 1955-1966 թվականներին ՀԽՍՀ ԳԱ հրատարակչությունում եղել է ավագ, ապա գլխավոր խմբագիր, 1966-1978 թվականներին՝ ավագ գիտաշխատող ՀԽՍՀ ԳԱ արվեստի ինստիտուտում։ 1978 թվականից աշխատում է ՀՍՍՀ ԳԱ Մ. Աբեղյանի անվան գրականության ինստիտուտում որպես ավագ գիտաշխատող։ 1961 թվականին «Վրաց գրական միտքը Հայաստանի և հայերի մասին» թեմայով ատենախոսություն է պաշտպանել և ստացել բանասիրական գիտությունների թեկնածուի աստիճան։ ԽՄԿԿ անդամ 1951 թվականից։

Պարգևատրվել է Հայրենական պատերազմի I աստիճանի շքանշանով։

Օգտագործել է Տ. Բունաթյան, Տ. Բունիաթյան ծածկանունները :

## Երկեր
### Գրքեր
* Վրաց գրական միտքը Հայաստանի և հայերի մասին, Ե., 1962, 163 էջ։
* Թումանյանը և Վրաստանը, Ե., 1964, 58 էջ։
* Լուսավոր հայացքով (Հովհ. Թումանյանի կյանքն ու ստեղծագործական գործունեությունը), Ե., «Հայաստան», 1969, 209 էջ։
* Գաբրիել Սունդուկյանը և Վրաստանը, Ե., «Հայաստան», 1976, 106 էջ։
* Անոսկոր հավերը (երգիծական պատմվածքների ժողովածու), Ե., «Հայաստան», 1976, 66 էջ։
* Հայոս և Քարթլոս եղբայրները (հայ և վրաց ժողովուրդների բազմադարյա բարեկամությունը հաստատող փաստեր), Ե., Լույս, 1990, 244 էջ։

### Մամուլ
* Սպիտակ դրոշակով, «Գրական թերթ», 1969, № 2:

## Թարգմանություններ (ռուսերենից և վրացերենից)

* Նիկոլոզ Թավարթքիլաձե, Եղել են այսպիսի օրեր (Հայրենական մեծ պատերազմի տարեգրությունից), Ե., Հայաստան, 1965, 130 էջ։
* Կոնստանտին Պաուստովսկի, Սպիտակ ծիածանը (նովելներ), Ե., «Հայաստան», 1965, 226 էջ։
* Էլիզբար Զեդգինիձե, Գարունը վաղ սկսվեց (վեպ), Ե., «Հայաստան», 1968, 311։
* Ռոբեր Մերլ, Կղզին, Ե., «Հայաստան», 1978, 508 էջ։
* Նորբերտ Ֆրիդ, Կայսրուհին (վեպ Շառլոտա Մեքսիկացու մասին), Ե., «Սովետական գրող», 1982, 512 էջ։
* Պեր Լագերկվիստ, Թզուկը (վեպ, վիպակներ, պատմվածքներ), Ե., Խորհրդային գրող, 1990, 703 էջ։

## Ծանոթագրություններ

Կատեգորիա:Բանասիրական գիտությունների թեկնածուներ
Կատեգորիա:Հայ գրականագետներ
Կատեգորիա:Հայ խմբագիրներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Ռուսերենից հայերեն թարգմանիչներ
Կատեգորիա:Վրացերենից հայերեն թարգմանիչներ
Կատեգորիա:Ստեղծագործական կեղծանուններ
Growl (սինգլ)

"**Growl**" (; ), համարվում է EXO հարավկորեական բոյ բենդի երգը՝ իրենց առաջին «XOXO» ստուդիական ալբոմի վերաթողարկված տարբերակի համար։ Այն թողարկվել է կորեական և չինական տարբերակներով՝ S.M. Entertainment-ի կողմից 2013 թվականի օգոստոսի 5-ին։ Երգը հայտնի է, որպես Exo-ի բեկումնային սինգլ, վաճառված ավելի քան երկու միլիոն օրինակով։

## Թողարկում և առաջմղում
Կոմպոզիտորներն են՝ Հյուկ Շինը, DK, Ջորդան Քայլ, Ջոն Մաժորը և Ջարա Գիբսոնը, «Growl» երգը պարային փոփ երգ է՝ ժամանակակից R&B-ի և ֆանկի էֆեկտներով։

Թողարկման մասին հայտարարությունից հետո՝ տեսանյութը, որտեղ խմբի անդամները բեմադրում են երգի պարը՝ թողարկվել է հուլիսի 27-ին։ Exo-ն սկսել է ելույթ ունենալ նոր երգով հարավկորեական երաժշտական հեռուստաշոուներին օգոստոսի 1-ից, մինչ 2013 թվականի օգոստոսի 5-ին պաշտոնապես թողարկվելը՝ ալբոմի հետ։ Նրանք նաև կատարել են երգը մի քանի չինական հեռուստաշոուների ժամանակ։

## Երաժշտական տեսահոլովակ
"Growl" երգի կորեական և չինական տարբերակները թողարկվել են 2013 թվականի հուլիսի 1-ին, երգից չորս օր առաջ։ Այնտեղ ցուցադրվում է միայն Exo-ն երգը կատարելիս՝ աղոտ լուսավորված պահեստում և օգտագործել են հարվածի մեկ ոճ, որը, նկարահանվել է մեկ կադրով։ 2013 թվականի օգոստոսի 20-ին թողարկվել է երգի մեկ այլ երաժշտական տեսահոլովակների ցանկը, որոնք նկարահանված են այլ վայրերում։

## Ընդունում
"Growl" զբաղեցրել է 2-րդ հորիզոնականը հարավկորեական Gaon Digital հիթ շքերթում, և երրորդ հորիզոնականը *[[Billboard (magazine)|Billboard]]* Korea K-Pop Hot 100 և World Digital Songs հիթ շքերթներում։ Երգը հաղթել է առաջին հորիզոնականը հարավկորեական երաժշտական հեռուստաշոուներում 14 անգամ։

Բնութագրելով այն որ՝ "EXO-ն մարգարիտ է ֆանտաստիկ 2013 թվականում", *Billboard-ը* ընտրել է "Growl" երգը 2013 թվականի լավագույն քեյ փոփ երգը։ Այն ստացել է 2013 թվականի տարվա երգ Melon Music Awards և KBS Song Festival մրցանակաբաշխություններում։ Երգը համարվում է Exo-ի ամենավաճառվող սինգլը, կուտակելով ավելի քան երկու միլիոն ներբեռնում։

## Հիթ շքերթներ

### Ամենշաբաթյա հիթ շքերթներ

### Ամենամյա հիթ շքերթ

## Վաճառք

## Ծանոթագրություններ՞

## Արտաքին հղումներ
*
*

Կատեգորիա:2013 երգեր
Ջումբեր Լոմինաձե

**Ջումբեր Գեորգիևիչ Լոմինաձե** (, ), խորհրդային և վրացի աստղաֆիզիկոս, Վրաստանի Գիտությունների ազգային ակադեմիայի ակադեմիկոս։

## Կենսագրություն
Ծնվել է 1930 թվականին Թբիլիսիում։ Սովորել է ֆիզիկա Թբիլիսիի պետական համալսարանում (1949—1951) և Մոսկվայի պետական համալսարանում (1951—1955)։ ՄՊՀ-ում սովորելիս նրա գիտական ղեկավարը եղել է Արկադի Միգդալը։

1956-1958 թվականներին աշխատել է խորհրդային միջուկային ՓԱՏԿ Չելյաբինսկ-70 ծրագրում։ Վերադառնալով Թբիլիսի՝ աշխատել է Վրաստանի գիտությունների ակադեմիայի ֆիզիկայի ինստիտուտում, որտեղ զբաղվել է բարձրջերմաստիճանային պլազմայի ֆիզիկայով։ Բարձրացրել է որակավորումը Խարկովի ֆիզիկա-տեխնիկական ինստիտուտում Կոնստանտին Ստեպանովի ղեկավարությամբ և 1964 թվականին պաշտպանել է թեկնածուական դիսերտացիան, իսկ 1974 թվականին՝ դոկտորական։ Նրա հիմնավոր մենագրությունը կրում է «Ցիկլոտրոնային ալիքները պլազմայում» անվանումը։ 1979 թվականից եղել է Վրաստանի ԳԱ թղթակից անդամ, 1988 թվականից՝ ակադեմիկոս։ Լոմինաձեն գլխավորել է Աբասթումանի աստղաֆիզիկայի աստղադիտարանը 1992-2000 թվականներին, իսկ 2000-2006 թվականներին՝ նորակառույց Պլազմային աստղաֆիզիկայի կենտրոնը։ Բացի այդ՝ նա եղել է Վրաստանի տիեզերային գործակալության նախագահը 2003-2006 թվականներին և Վրաստանի գեոֆիզիկայի ինստիտուտի տիեզերական հետազոտությունների կենտրոնը՝ 2006 թվականից։ Լոմինաձեի գրչին են պատկանում  ավելի քան երկու հարյուր գիտական աշխատանքներ, նրա ղեկավարությամբ պատրաստվել են ավելի քան 20 թեկնածուներ և 6 գիտությունների դոկտորներ։

Ակադեմիկ գործունեությանը զուգահեռ Լոմինաձեն Էդուարդ Շևարդնաձեի նախագահության ժամանակ զբաղվել է Վրաստանի հասարակական և քաղաքական կյանքով։ 1997-2003 թվականներին նա եղել է Վրաստանի Կենտրոնական ընտրական հանձնաժողովի նախագահ, նրա ղեկավարման ընթացքում տեղի են ունեցել չորս ընտրական գործընթաց՝ ՏԻՄ 1998 և 2002 թվականների, պառլամենտի 1999 թվականի և նախագահական 2000 թվականի ընտրությունները։

Լոմինաձեն 2000 թվականին պարգևատրվել է Վախթանգ Գորգասալի 3-րդ կարգի շքանշանով և 2002 թվականին գիտության ու տեխնիկայի ոլորտում պետական մրցանակով։ Նա մահացել է 2014 թվականի հունվարի 20-ին 83 տարեկան հասակում։

## Ծանոթագրություններ

Կատեգորիա:Անձինք Թբիլիսիից
Կատեգորիա:Թբիլիսիի պետական համալսարանի շրջանավարտներ
Կատեգորիա:Խորհրդային ֆիզիկոսներ
Կատեգորիա:Մոսկվայի պետական համալսարանի շրջանավարտներ
Կատեգորիա:Վրաստանի գիտությունների ազգային ակադեմիայի ակադեմիկոսներ
Կատեգորիա:Վրացի ֆիզիկոսներ
Կատեգորիա:Ֆիզիկոսներ այբբենական կարգով
Ֆինն (Աստղային պատերազմներ)

**Ֆինն**(սկզբնական անունը ինչպես օդաչու`  FN-2187, ) - «Աստղային պատերազմներ» կինոսագայի 
: Նրան, ինչպես նաև բոլոր ապագա հարձակվողներին, դեռ փոքր հասակում Առաջին կարգը հեռացրել էր ընտանիքից։ Արդեն երիտասարդ լինելով, FN-2187 հասկանում է, որ ինքը չի ցանկանում կռվել Առաջին կարգում, և հենց առաջին հնարավորության դեպքում պատրաստ էր փախչել։ Արդյունքում նրան հանձնարարվում է Դիմադրող օդաչուին ուղեկցել մինչև բանտախուց, սակայն նա նրա հետ փախուստ էր ծրագրել գողացված TIE-Fighter բազայից։ Ֆինն անունը նրան տվել էր Դամերոնը, քանի որ դա համընկնում էր FN հապավման հետ։ Ֆիննը համարվում է այն քիչ կերպարներից մեկը, որն օգտագործում է լույսե սուր, սակայն չի օգտագործում իր ուժերը։ Ֆիլմում նրան դերակատարում է Ջոն Բոյեգան։

## Հետաքրքիր փաստեր
*«Ուժի արթնացման» մեջ Ֆիննը ամենաառաջին նոր կերպարն էր, որը ներկայացվել է հանրությանը։ Նա առային անագամ հայտնվում է ֆիլմի առաջին հումորային հատվածի 22-րդ վայրկյանում։
*Ֆիննին Առաջին կարգում կոչում էին FN-2187, ի պատիվ 2187 համարի բանտախցի, որտեղ բանտարկված էր արքայադուստր Լեյան` 4-րդ տեսարանում, ինչպես նաև դա հիշեցնում էր 21-87 ֆիլմը, հենց որից էլ վերցված էր ֆիլմի հիմնական գաղափարը։

## Արտաքին հղումներ
* Ֆինն   Internet Movie Database կայքում
* Finn in the official StarWars.com encyclopedia
* Variety.com: ‘Star Wars’: John Boyega on Playing a ‘Stormtrooper on the Run,’ Finn’s Bromance With Han Solo

## Ծանոթագրություններ

7-րդ մասի կերպար
Աննա Աճեմյան

**Աննա Գևորգի Աճեմյան** (), հայ դաշնակահարուհի, Գևորգ Աճեմյանի անվան ջութակահարների անսամբլի ղեկավար և կոնցերտմայստեր, ջութակահարներ Գևորգ Աճեմյանի և պրոֆեսոր Անահիտ Աճեմյանի դուստրը։

## Կենսագրություն
Աննա Աճեմյանը ծնվել է 1965 թվականին Երևան քաղաքում։ 1973 թվականին ընդունվել է Չայկովսկու անվան միջնակարգ երաժշտական դպրոցի դաշնամուրի բաժինը և 1983 թվականին այն ավարտել գերազանցությամբ։ 1988 թվականին ավարտել է Երևանի Կոմիտասի անվան պետական կոնսերվատորիայի դաշնամուրի բաժինը՝ պրոֆեսոր Սերգեյ Սարաջյանի դասարանը։ 2005-2006 թվականներին սովորել է Երևանի Կոմիտասի անվան պետական կոնսերվատորիայի ասպիրանտուրայում։ 2005-2013 թվականներին աշխատել է Երևանի Կոմիտասի անվան պետական կոնսերվատորիայում՝ Սերգեյ Սարաջյանի դասարանում՝ որպես ասիստենտ։ 1988 թվականից աշխատել է իր հոր՝ Գևորգ Աճեմյանի մոտ, որպես կոնցերտմայստեր։ Հետագայում՝ Գևորգ Աճեմյանի մահից հետո աշխատել է Անահիտ Աճեմյանի ղեկավարության տակ։ 2010 թվականից Գևորգ Աճեմյանի անվան ջութակահարների անսամբլի ղեկավարն ու կոնցերտմայստերն է։ 1988 թվականից մինչ այսօր դասավանդում է Չայկովսկու անվան երաժշտական դպրոցում։ 2000 թվականից սկսած Անահիտ Աճեմյանի հետ միասին հրատարակում է Գևորգ Աճեմյանի մշակումները ջութակահարների անսամբլի համար։ Ունի հեղինակած գիրք՝ «Գևորգ Աճեմյանի երգող ջութակները» անվանվամբ։

## Պարգևներ
2003 թվականին Երևանի քաղաքապետարանի Մշակույթի, երիտասարդության հարցերի և սպորտի վարչությունը Աննա Աճեմյանին պարգևատրել է պատվոգրով՝ մանկավարժական արդյունավետ գործունեության համար։

## Ծանոթագրություններ

## Աղբյուրներ
* ԵՐԱԺՇՏՈՒԹՅՈՒՆԸ` ԿՅԱՆՔԻ ԱՂԲՅՈՒՐ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ դաշնակահարուհիներ
Կատեգորիա:Հայ մանկավարժներ
Եվդոկիա (ֆիլմ)

**«Եվդոկիա»** (), հույն ռեժիսոր Ալեքսանդր Դամյանոսի դրամատիկական ֆիլմը, որը նկարահանվել է 1971 թվականին։ Համարվում է հունական կինոարվեստի մարգարիտներից մեկը։

Ֆիլմի գործողությունների զարգացումներն ուղեկցվում են ավանդական հունական պարերով և երաժշտությամբ։ 1986 թվականին «Եվդոկիան» Հունաստանի կինոգետների ասոցացիայի կողմից ճանաչվել է, որպես բոլոր ժամանակների լավագույն հունական ֆիլմ։

## Սյուժե
Ֆիլմի հիմնական հերոսներն են սերժանտ Յորղոսը և մարմնավաճառ Եվդոկիան։ Եվդոկիան հույն սպայի հետ ամուսնացել է կարճատև և կրքոտ սիրավեպի համար։ Շուտով միջավայրի ազդեցությունը փորձություններ է առաջացնում զույգի հարաբերություններում։ Արդյունքում Յորղոսը փախուստի ապարդյուն փորձ է կատարում։

Դրանից հետո Յորղոսը որոշում է Եվդոկիայի հետ հեռանալ և գնալ քաղաքից շատ հեռու։ Այնտեղ նրանք անցկացնում են հիանալի օրեր՝ պայծառ արևի շողերի և բնության գրկում։ Յորղոսը սիրահարված էր Եվդոկիային և հանուն նրա շատ զոհողությունների էր գնացել։ Ի վերջո սպան նկատում է, որ իր սիրած կինը ամեն կերպ փորձում է վանել իրեն և ընկնում է ծանր ապրումների մեջ։

Շուտով պարզ է դառնում այն, որ երկու տարբեր մարդկանց մտածողության նմանությունը կարող է նրանց միավորման պատճառ դառնալ։ Նրանք երկուսն էլ ըստ երևույթի ցանկանում էին պայքարել երկրում տիրող կարգերի դեմ, սակայն գիտակցում էին, որ դա հնարավոր չէ։

Ֆիլմի գլխավոր հերոսների հարաբերությունների լարվածությունը և դեպքերի ու իրադարձությունների արագ զարգացումը այն դարձնում է հունական կինոարվեստի լավագույն ստեղծագործություններից մեկը։

## Ծանոթագրություններ

Կատեգորիա:1971 դրամա ֆիլմեր
Կատեգորիա:Հունական ֆիլմեր
Մանոս Լոյիզոս

**Մանոս Լոյիզոս** (, հոկտեմբերի 22, 1937, Ալեքսանդրիա, Եգիպտոս - սեպտեմբերի 17, 1982, Մոսկվա, ԽՍՀՄ), հույն երգիչ և կոմպոզիտոր, հասարակական գործիչ և հայտնի հակաֆաշիստ։

Եղել է հունական կինոարվեստի ամենանշանավոր ստեղծագործություններից մեկի՝ «Եվդոկիայի» երաժշտության հեղինակը։

## Կենսագրություն
Մանոս Լոյիզոսը ծնվել է 1937 թվականի հոկտեմբերի 22-ին Եգիպտոսում՝ Ալեքսանդրիայում։ Նրա հայրը եղել է ծագումով Կիպրոսից, իսկ մայրը՝ Հունաստանի Հռոդոս կղզուց։ Տասնյոթ տարեկան հասակում Մանոս Լոյիզոսն ընտանիքի հետ տեղափոխվել է Աթենք։

Սովորել է Աթենքի պետական համալսարանի դեղագործության ֆակուլտետում, սակայն շուտով թողել է ուսումը և նվիրվել երաժշտությանը։ Այնուամենայնիվ Մանոսը երբեք չի ստացել երաժշտական կրթություն։

Երաժշտական կարիերային զուգահեռ Լոյիզոսը 1963 թվականից սկսել է ակտիվորեն մասնակցել երկրի հասարակական կյանքին։ Նա երբեք չի թաքցրել իր ձախակողմյան և հակաիշխանական դիրքորոշումը և բազմիցս քննադատել է Հունաստանում իշխող «սև գնդապետների» ռազմական խանտիային։ Նա ակտիվ գործունեություն է ծավալել Հունաստանի կոմունիստական կուսակցության շարքերում։

1967 թվականից նրա երաժշտությունը ձեռք է բերել համազգային ճանաչում։ Մանոս Լոյիզոսը մահացել է 1982 թվականի սեպտեմբերի 17-ին Մոսկվայում, ուր նա ժամանել էր բուժման։ 2007 թվականը Հունաստանում կոչվել է Մանոս Լոյիզոսի տարի։

## Ծանոթագրություններ

Կատեգորիա:Ալեքսանդրիա քաղաքում ծնվածներ
Կատեգորիա:Հույն ռեժիսորներ
Կատեգորիա:Աթենքի համալսարանի շրջանավարտներ
Կատեգորիա:Հույն երգիչներ
Կատեգորիա:Հույն կոմպոզիտորներ
Կատեգորիա:Հույն հասարակական գործիչներ
Իլ-76-ի աղետը Լենինականի մոտ (1989)

**Իլ-76 ինքնաթիռի աղետը Լենինականի մոտ**, ավիավթար, որը տեղի է ունեցել 1989 թվականի հոկտեմբերի 20-ին և որի արդյունքում զոհվել է 15 մարդ։ Ինքնաթիռը պատկանում էր «Աերոֆլոտ» ավիաընկերության Ուլյանովսկի քաղաքացիական ավիացիայի ինստիտուտին։

## Ինքնաթիռը
* Մակնիշը - Իլ-76ՏԴ
* Կողային համարանիշը - СССР-76466
* Գործարանային համարը - 0023440153
* Սերիական համարը - 29-09
* Արտադրությունը - 1982 թ. սեպտեմբերի 8

Աղետի պահին անցել էր 2054 թռիչքային ժամ և ունեցել 2193 վայրէջք։ Անձնակազմը բաղկացած էր 10 հոգուց, բացի անձնակազմից, աղետի պահին ինքնաթիռում եղել է հինգ ուղևոր։

## Աղետը
Իլ-76 ինքնաթիռը կատարում էր ուսումնական թռիչք, որի մեջ ընդգրկված էր 37200 կգ ուղեբեռի տեղափոխումը Գյումրի` Սպիտակի երկրաշարժից տուժած շրջանների վերականգնողական աշխատանքների ծրագրի շրջանակներում։ Ինքնաթիռը թռիչքն սկսել է Ուլյանովսկից և ժամը 02:15-ին մոտենալով Լենինականին, անձնակազմը անջատված ավտոպիլոտի և 520 կմ/ժ ցուցիչի արագության, ինչպես նաև 12 մ/վ ուղղահայաց արագության պայմաններում սկսել է ցածրություն հավաքել։ Ժամը 02:24:57-ին անձնակազմը կապվել է կարգավարի հետ և զեկուցել 4200 մ բարձրություն զբաղեցնելու մասին։ Ի պատասխան, կարգավարը թույլ է տվել ցածրությունը մինչև 3000 մ, ինչը անձնակազմը սկսել է իրականացնել 8 մ/վ ուղղահայաց արագությամբ։

Լենինականում այդ ժամանակ եղանակը հանգիստ է եղել, տեսանելիությունը` ավելի քան 5 կմ, ջերմաստիճանը +4 °С։ Իջնելով մինչև 3000 մ բարձրություն, օդանավի անձնակազմը սխալմամբ օդակայանի ճնշումը դրել էր 736 մմ սնդիկի սյուն` 636-ի փոխարեն, որի պատճառով բարձրաչափերը սկսել են չափել թռիչքի բարձրությունը 1100 մետր։ Երբ ինքնաթիռը գտնվել է փաստացի 270 մ բարձրության վրա, բարձրաչափերը ցույց են տվել 1370 մ բարձրություն։ Օդանավակայանից 18 կմ հեռավորության վրա սկսել է աշխատել ինքնաթիռի` երկրի հետ վտանգավոր մոտեցման ձայնային ազդանշանը։ Ժամը 02։29։54-ին անձնակազմի հետ կապվելով, կարգավարը ցուցում է տվել` չորրորդ պտույտին իջնել մինչև 800 մ բարձրություն։ Օդաչուները հաստատել են ստացված հրահանգը և սկսել են այն կատարել` չնայած աշխատող ազդանշանին։

Ժամը 02։30։04-ին անձնակազմի անդամներից մեկը նկատել է, որ բարձրաչափերում ճնշումը սխալ է դրված, սակայն արագ գործողություններ անձնակազմը չի կատարել, իսկ 4 վայրկյան անց իր աշխատանքը դադարեցրել է ձայնային ազդանշանը։ Անսպասելիորեն օդաչուներն իրենց առջև սարեր են տեսել և մինչև վերջ դեպի իրենց են ձգել ղեկանիվները, սակայն փոքր հեռավորությունը հնարավորություն չի տվել խուսափել բախումից։ Ժամը 02։30։14-ին Իլ-76-ը 440 կմ/ժ արագությամբ բախվել է սարին, ամբողջովին կործանվել և այրվել։ Ինքնաթիռում գտնվող 15 հոգին զոհվել են։ Հետագա քննությամբ պարզվել էր, որ բացի անձնակազմի թույլ տված մի շարք սխալներից, անփորձ են եղել նաև օդաչուները։

## Ծանոթագրություններ

Կատեգորիա:1989 Հայաստանում
Անդրաշ Ալֆյոլդի

**Անդրաշ Ալֆյոլդի** (, ), հունգարացի պատմաբան, արվեստագետ, վիմագիր, դրամագետ և հնագետ, մասնագիտացել է վաղ անտիկ շրջանի պատմության մեջ։ Դոկտոր, պրոֆեսոր։ Երբեմն նրան կոչում են 20-րդ դարի Հին աշխարհի խոշորագույն մասնագետներից, չնայած որոշ դեպքերում նրա ուսումնասիրությունների արդյունքները կասկած են հարուցում գիտական հասարակությունում։

## Կենսագրություն
Անդրաշ Ալֆյոլդին ծնվել է բժշկի ընտանիքում, 1910 թվականին կորցրել է հորը։ Սովորել է Բուդապեշտի գիմնազիայում։ Միջնակարգ կրթություն ստանալուց հետո զբաղվել է անտիկ պատմության ուսումնասիրությամբ, նախապես մասնագիտացել է անտիկ դրամագիտության բնագավառում։ Մասնակցել է Առաջին համաշխարհային պատերազմին։

Ավարտել է Բուդապեշտի համալսարանը, 1923 թվականին ղեկավարել է Դեբրեցենի համալսարանի հին պատմության ամբիոնը, 1930 թվականին Բուդապեշտի համալսարանի նույն ամբիոնը։ Հաջորդ 15 տարիներին առավելապես զբաղվել է հին պատմությամբ և Հունգարիայի հնագիտությամբ, առանձին մասնագիտանալով Կարպատների և Դանուբի ավազանի պատմությամբ, դրանց Հռոմեական կայսրության կազմի մեջ մտնելու ժամանակահատվածով։

1947 թվականին լինելով Հունգարիայում ստեղծված ժողովրդական դեմոկրատիայի թշնամիներից՝ արտագաղթել է Շվեյցարիա, որտեղ պրոֆեսորություն է արել Բեռնում և Բազելում։ 1956 թվականին փոխադրվել է Պրինստոնի Հեռանկարային ուսումնասիրությունների ինստիտուտ, որտեղ աշխատել է մինչև կյանքի վերջը։ Այդ ժամանակվանից հիմնականում զբաղվել է հին հռոմեական պատմությամբ, որի ուսումնասիրության կարևորագույն գործիքներից է համարվում դրամագիտությունը։ Նրա կողմից առաջ քաշված այն տեսական վարկածը, որ Հուլիոս Կեսարը Հռոմի հանրապետության անկումից հետո ցանկացել է վերականգնել կայսերական ռեժիմը Լուկիոս Տարքվինիոս Գոռոզի գոյության ժամանակների օրինակով, ինչպես նաև 4-րդ-5-րդ դարերի հռոմեական դրամների նոր դասակարգմամբ։

Հրապարակել է շուրջ 300 գիտական աշխատանքներ, այդ թվում 10 մենագրություն։ Մասնակցել է «Քեմբրիջյան հնագույն պատմություն» աշխատության ստեղծմանը։

Ունեցել է մի շարք պետությունների գիտական պարգևներ, եղել է Բավարական (1936) և Բրիտանական ակադեմիաների (1947) թղթակից անդամ, Pour le Mérite (1972) շքանշանի ասպետ։

## Մատենագիտություն
* Institute for Advanced Study։ *Andrew Alföldi 1895—1981*. Princeton 1982 (hier auch das umfassende Schriftenverzeichnis).
* Martin Dennert։ *Andreas Alföldi*. In։ Stefan Heid, Martin Dennert (Hrsg.)։ Personenlexikon zur Christlichen Archäologie. Forscher und Persönlichkeiten vom 16. bis zum 21. Jahrhundert. Schnell & Steiner, Regensburg 2012, ISBN 978-3-7954-2620-0, Bd. 1, S. 63 f.

## Ծանոթագրություններ

## Արտաքին հղումներ
* http://rogueclassicism.com/2011/06/05/conf-andreas-alfoeldi-in-the-twenty-first-century/

Կատեգորիա:Հունգարացի պատմաբաններ
Կատեգորիա:Առաջին համաշխարհային պատերազմի մասնակիցներ
Կատեգորիա:Դրամագետներ
Կատեգորիա:20-րդ դարի պատմաբաններ
Կատեգորիա:Պրոֆեսորներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Բուդապեշտի համալսարանի շրջանավարտներ
Կատեգորիա:Բրիտանական ակադեմիայի թղթակից-անդամներ
Սերգեյ Ուլեգին

**Սերգեյ Ուլեգին** (, ), ռուս կանոեի թիավար, օլիմպիական խաղերի մրցանակակիր, աշխարհի կրկնակի չեմպիոն, սպորտի վարպետ։

## Կենսագրություն
Ավարտել է Սարատովի պետական ագրարային համալսարանը։ Ներկայումս ղեկավարում է Սարատովի «Նահանգի հույսը» սպորտային մանկապատանեկան  դպրոցը։

## Սպորտային կարիերա
Ալեքսանդր Կոստոգլոդի հետ միասին Պեկինում տեղի ունեցած ամառային օլիմպիական խաղերի ժամանակ դարձել է օլիմպիական խաղերի արծաթե մեդալակիր՝ կանոեի 500 մետր թիավարության մրցույթում։

Բայդարկաներով և կանոեներով թիավարության աշխարհի առաջնության ժամանակ երկու անգամ դարձել է չեմպիոն, մեկ անգամ արծաթե մեդալակիր, մեկ անգամ էլ բրոնզե մեդալակիր՝ բայդարկաներով և կանոեներով 200 և 500 մետր թիավարության ժամանակ։

Եվրոպայի հնգակի չեմպիոն (2002, 2006, 2008, 2009, 2010 թվականներին)

### Դոպինգ սկանդալ
2003 թվականին ԱՄՆ Ջորջիա նահանգի Գեյնսվիլ քաղաքում տեղի ունեցած բայդարկաներով և կանոեներով թիավարության աշխարհի առաջնության ժամանակ Սերգեյ Ուլեգինը՝ կանոե քառյակի կազմում հաղթել է ոսկե մեդալը 200 և 500 մետր թիավարության և արծաթե մեդալը՝ 500 մետր թիավարության ժամանակ։ Սակայն Սերգեյ Ուլեգինի դոպինգ թեստը տվել է դրական ցուցանիշ։ Ըստ այդմ, Կանոեի միջազգային ֆեդերացիան զրոյացրել է Ռուսաստանի հավաքականի արդյունքները (Ուլեգինի մասնակցությամբ) և որակազրկել է սպորտսմենին երկու տարով։

## Ծանոթագրություններ

## Արտաքին հղումներ
* Սերգեյ Ուլեգինի պաշտոնական կայք էջը 

Կատեգորիա:2008 թվականի Ամառային օլիմպիական խաղերի արծաթե մեդալակիրներ
Ան-26-ի աղետը Գյումրիում

**Ան-26 ինքնաթիռի աղետը Գյումրիում**. ավիավթար, որ տեղի է ունեցել 1993 թվականի դեկտեմբերի 26-ին` Գյումրիի օդանավակայանում, ռուսական «Կուբանի ավիաուղիներ» ավիաընկերության Ան-26 ինքնաթիռի վայրէջքի ժամանակ։ Ավիավթարի արդյունքում զոհվել է 35 մարդ։

## Ինքնաթիռը
* Մակնիշը - Ան-26Բ
* Կողային համարանիշը - RA-26141
* Գործարանային համարը - 12903
* Սերիական համարը - 129-03
* Արտադրությունը - 1983թ.

## Աղետի պատմությունը
Ան-26 ինքնաթիռն իրականացնում էր կոմերցիոն չվերթ Կրասնոդարից Գյումրի։ Ուղեբեռի ընդհանուր քաշը կազմում էր 2900 կգ` ներառյալ երկու ՎԱԶ-2121 «Նիվա» մակնիշի ավտոմեքենաները։ Ինքնաթիռի անձնակազմը բաղկացած էր հինգ հոգուց։ Համաձայն անձնակազմի կողմից ստացված եղանակի մասին տեղեկատվության, Գյումրիում ամպամած էր և մառախուղ, տեսանելիությունն իջել էր մինչև 200, իսկ ուղղահայաց տեսանելիությունը` 60 մետր։ Այնուամենայնիվ ինքնաթիռի հրամանատարը թռիչքի որոշում է կայացրել։ Մոսկվայի ժամանակով ժամը 17։30-ին ինքնաթիռը պատրաստ էր թռիչքի։ Անձնակազմը շարժիչը միացնելու թույլտվություն է խնդրել կարգավարից, սակայն վերջինս արգելել է, պատճառաբանելով, որ դա թռիչքների ղեկավարի ցուցումն է։ Ինչպես հետագայում պարզվել է, այդ հրահանգը կարգավարը տվել էր` ցանկանալով ինքնաթիռ նստեցնել անտոմս ուղևորների։ Մինչ ինքնաթիռը կանգնած է եղել, կարգավարի ջանքերով օդանավ են բարձրացել ևս ութ ուղևորներ` իրենց ուղեբեռներով։ Երբ ինքնաթիռը սկսել է շարժվել, այդ ընթացքում օդանավ են բարձրացել ևս 13 ուղևոր։ Արդյունքում ինքնաթիռի ծանրաբեռնվածության հաշվարկային քաշը կազմել է 5628 կգ, որի պատճառով թռիչքային քաշն արդեն կազմել է 26246 կգ, այսինքն արդեն իսկ առկա է եղել 2246 կգ-ով գերբեռնվածություն` թույլատրված 24000 կգ-ի փոխարեն։

Ժամը 18։46-ին ինքնաթիռը հինգ անձնակազմի անդամներով և արդեն 31 ուղևորներով թռիչք է իրականացրել։ Մոտենալով Գյումրու օդանավակայանին, ինքնաթիռն զբաղեցրել է 4500 մ բարձրություն։ Կարգավարը փոխանցել է, որ օդանավակայանում տեսանելիությունն ընկել է մինչև 400 մետրով, իսկ օդակայանի ճնշումը` 642 մմ սնդիկի սյուն, որից հետո թույլ է տվել իջնել` վայրէջք կատարելու։ Եվ անձնակազմը, և կարգավարը տեղյակ էին, որ եղանակային պայմանները ցածր են մինիմումից, այնուամենայնիվ ինքնաթիռը գնացել է վայրէջքի։ Ինքնաթիռից զեկուցել են նաև 640 մմ սնդիկի սյուն ճնշման վերաբերյալ, որը քիչ էր կարգավարի հայտնած ճնշումից` 642 մմ սնդիկի սյուն, ինչի պատճառով բարձրաչափերի ցուցմունքը 26 մետրով բարձր էր։ Սակայն կարգավարը չի ուղղորդել անձնակազմին։ Հետագայում, քննության ընթացքում պարզվել է, որ անձնակազմը բարձրությունը չափել է ռադիոբարձրաչափով, որը օդակայանի ճնշման հետ կապված չէ և այդ իսկ պատճառով բարձրաչափերի սխալ կարգավորումը թռիչքի ելքի վրա չի ազդել։

Անձնակազմի հրամանատարի գործած մի շարք սխալների, ինքնաթիռի գերծանրաբեռնված լինելու և արագության կորստի պատճառով, ժամը 20։57։01-ին, 60° աջ կողաթեքումով, 20 մ/վ ուղղահայաց և թռիչքային 150 կմ/ժ արագությամբ, ինքնաթիռը ցած է ընկել` թռիչքուղուց ձախ։ Հարվածից հետո ինքնաթիռը ամբողջովին կործանվել է ու այրվել։ Ուղևորներից մեկը ծանր վնասվածքներ էր ստացել, սակայն ողջ էր մնացել, իսկ մյուս 35 հոգին (30 ուղևոր և 5 անձնակազմի անդամ) զոհվել էին։

## Ծանոթագրություններ
Պակ Է Ըն

**Պակ Է Ըն** (, ավելի շատ հայտնի է **Էննի** կամ **Նա; tfelt**)` հարավկորեական երգչուհի և երգերի հեղինակ։ Ավելի հայտնի է որպես Wonder Girls խմբի մասնակից (2007-2017): 2014 թվականի հուլիսին կայացավ նրա առաջին մենահամերգը իր Me? մինի ալբոմով, Ha: tfelt բեմական անունով։ Էընը հանդիսանում է Wonder Girls խմբի միակ մասնակիցը ում փոխրինող դեռ չի եղել, սկսած իր առաջնաելույթից մինչև հիմա։

## Կարիերա
**2007-2012 Wonder Girls կարիերայից սկսած**
մինի|ձախից|Էընը 2012 թվականին
2007 թվականի հունվարին Էընը եղել է խմբի հինգերորդ մասնակիցը և առաջնաելույթը կայացավ փետրվարի 10-ին Music Core երաժշտական շոուում։ Նա համարվում է «Saying I Love You» և «For Wonderful» երգերի կոմպոզիտոր, որոնք հետո երգեց Ամերիկյան համերգներում։

2012 թվականին երգչուհին գրեց «Բարձրիկ երազանքը 2» դորամայի երգը, որը հեռարձակվեց փետրվարի 14-ին։ Երգչուհին Wonder Girls խմբի մի շարք երգերի ձայնագրության կոմպոզիտորն է։

2014 թվականի հուլիսի 23-ին հայտարարվեց որ Էընը կդադարեցնի իր մենահամերգները Ha։ tfelt բամական անունով։ Իր առաջնաելույթային մինի-ալբոմը՝ Me?-մ իր առաջին երգի՝«Ain’t Nobody» հետ ցուցադրվեց հուլիսի 30-ին։ Հուլիսի 31-ին նա ելույթ է ունենում M! Countdown շոուում։ Ալբոմը հայտնվեց Թոփ-10 2014 թվականի ամենալավ կորեական ալբոմները, Billboard տարբերակով։

**2015-ակտիվ ժամանակ. Wonder Girls վերադարձը և JYP Entertainment դուրս գալը**

2015 թվականի հունիսի 24-ին հայտարարված էր, որ Wonder Girls-ը դադարից հետո վերադառնում է։ Հետո Էընը դարձավ REBOOT ալբոմի, «One Black Night» երգի կոմպոզիտորը։ 2016 թվականին նույնպես եղել է «Sweet & Easy»ի կոմպոզիտոր։

## Անձնական կյանք
2016 թվականի սեպտեմբերի 21-ին JYP Entertainment-ը հայտնեց, որ 2013 թվականից Էընը Չինունի հետ հարաբերություններ ունի։ 2017 թվականի ապրիլի 24-ին պարզվեց որ զույգը բաժանվել է։

## Ձայնագրություն
## Wonder Girls
Մինի-ալբոմ
* Me?(2014)
մինի|աջից
## Ֆիլմագրություն
**Ֆիլմեր**
* Վերջին կնքահայրը
* The Wonder Girls

**Սերիալներ**
* Բարձրագույն երազանք 2
* Բասկետբոլ

## Ծանոթագրություններ

## Արտաքին հղումներ
# http://entertain.naver.com/read?oid=213&aid=00009..
# http://www.allkpop.com/article/2017/01/amoeba-culture..
# «Yenny (HA:TFELT), Zion.T, Crush, and more take home awards from the 'Korean Music Awards' | allkpop.com». Retrieved 2016-08-28.
# http://wondergirls.jype.com/

Կատեգորիա:Հարավկորեացի երգիչներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի դաշնակահարներ
Կատեգորիա:Հարավկորեացի երգահաններ
Կատեգորիա:Հարավկորեացի մոդելներ
Իրինա Լաչինա

**Իրինա Օլեգովնա Լաչինա** (, կամ Լաչինա-Տոմա (*Лачина-Тома*), ), ռուս կինոդերասանուհի։

## Կենսագրություն
Իրինա Լաչինան ծնվել է 1972 թվականի օգոստոսի 29-ին Մոլդովայի Բելցի քաղաքում, դերասաններ Սվետլանա Անդրեևնա Ֆոմիչյովայի (կեղծանունը՝ Սվետլանա Տոմա) և Օլեգ Լաչինի (1947-1973) ընտանիքում։

1993 թվականին Իրինա Լաչինան գերազանցությամբ ավարտել է Շչուկինի անվան թատերական ուսումնարանը։ Ճանաչման է արժանացել 1991 թվականին Վսևոլոդ Շիլովսկու «Թափառող աստղեր» («, ըստ Շոլոմ-Ալեյխեմի համանուն ստեղծագործության) ֆիլմում նկարահանվելուց հետո։ 1998 թվականին արժանացել է Գդինի հեռուստատեսության հատուկ մրցանակի (Լեհաստան) լեհ կինեմատոգրաֆիսների նկարահանած «Հայր Աբրահամի ծոցում» (, ) ֆիլմում Մարուսյայի դերը կատարելու համար։ 1999 թվականին դերասանուհին ստացել է Վերա Խոլոդնայայի մրցանակ «Եվ աստվածություն, և ներշնչում...» () անվանակարգում։

Իրինա Լաչինան մասնակցել է Ռուսաստանի Առաջին ալիքի «Կրկես աստղերի հետ» նախագծի երկրորդ եթերաշրջանին, նկարահանվել է «Երաշալ» կինոամսագրում։

### Անձնական կյանք
Իրինա Լաչինան ամուսնացած է դերասան Օլեգ Բուդրինի (ծնվել է 1969 թվականի ապրիլի 29-ին) հետ։ Նրանք ունեն մեկ դուստր՝ Մարիա Բուդրինան (ծնվել է 1991 թվականի դեկտեմբերի 18-ին)։ Ինը տարեկանում Մարիա Բուդրինան նկարահանվել է «Մարոսեյկա, 12» հեռուստասերիալի սերիաներից մեկում՝ կատարելով Դմիտրի Խառատյանի հերոսի դստեր դերը։ 2008 թվականից մինչև 2014 թվականը Մարիա Բուդրինան սովորել է Մ. Լիտովչենկոյի անվան հեռուստատեսության ու ռադիոհեռարձակման հումանիտար ինստիտուտի ռեժիսորական ֆակուլտետում։

## Ֆիլմագրություն

## Ծանոթագրություններ

## Արտաքին հղումներ
* Իրինա Լաչինայի կայքը

Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Խորհրդային դերասանուհիներ
Կատեգորիա:Մոլդովացի կինոդերասանուհիներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ
Հարձակում Մինյայում (2017)

**Հարձակում Մինյայում** (), զինված հարձակում Եգիպտոսի Մինյայի նահանգում, որը տեղի է ունեցել 2017 թվականի մայիսի 26-ին, երբ ղպտիներին, ովքեր քրիստոնյա են, տեղափոխող ավտոբուսի վրա են հարձակվել ԻԼԻՊ-ի գրոհայինները՝ սպանելով 28 և վիրավորելով 22 մարդու։ Ավտոբուսը շարժվելիս է եղել Մագաղայից դեպի Մինյայի նահանգ։ Ուխտավորները եղել են Բենի Սուեյֆ նահանգում, երբ հարձակումը տեղի է ունեցել։

## Հարձակում
Քրիստոնյա ղպտիների երեք ավտոբուսներից կազմված շարասյունը գտնվել է Մինյայի նահանգի Ադվա գյուղի մոտ, երբ զինվորական հագուստով 8-10 զինված գրոհայիններ կտրել են նրանց ճանապարհը։ Գրոհայինները կրակ են արձակել ավտոբուսի վրա, որտեղ եղել են նաև երեխաներ՝ սպանելով առնվազն 6 մարդու, ներառյալ 4 և 2 տարեկան երեխաների։ Գրոհայինը ներս է խուժել ավտոբուսի մեջ, գողացել բջջային հեռախոսները և կանացի թանկարժեք զարդերը, սպանել ավտոբուսում գտնվող տղամարդկանց՝ «թողնելով իսլամիստական բուկլետներ մարմինների վրա»։ Իսլամիստները հարակից եկեղեցում աշխատող բանվորների վրա նույնպես կրակ են բացել՝ սպանելով ամենաքիչը 8 բանվորների։ Հարձակումից հետո, գրոհայինները հարձակվել են տրանսպորտային երեք միջոցների վրա։ Պաշտոնապես, որևէ կազմակերպություն չի ստանձնել ահաբեկչության պատասխանատվությունը, սակայն վերլուծաբանների կարծիքով, ահաբեկչական հարձակման ոճը ԻԼԻՊ-ինն է։

## Արձագանքներ
Հարձակումից հետո, նախագահը Ալ Սիսիին հրավիրել է անվտանգության խորհրդի արտահերթ նիստ։ Մինյայում ուժեղացվել է հսկողությունը և քայլեր են ձեռնարկվել՝ գտնելու ահաբեկիչներին։ Հարձակումից հետո, Եգիպտոսի նախագահը կոչով դիմել է քաղաքացիներին՝ նշելով, որ ահաբեկիչները, հավանաբար, երկիր են թափանցել Լիբիայի տարածքում գործող իսլամիստական ճամբարներից։

Հայաստանի նախագահ Սերժ Սարգսյանը ցավակցական հեռագիր է հղել Եգիպտոսի նախագահ Աբդել Ֆաթթահ Ալ Սիսիին Եգիպտոսի Ալ Մինյա նահանգում ահաբեկիչների կողմից քրիստոնյա ուխտագնացների սպանության կապակցությամբ։

## Տես նաև
* Իսլամիստական ահաբեկչական հարձակումների ցանկ

## Ծանոթագրություններ

Կատեգորիա:2017 Եգիպտոսում
Կատեգորիա:Ահաբեկչական գործողություններ Եգիպտոսում
Կատեգորիա:Քրիստոնյաների ջարդեր
Երևակայական սեր

**«Երևակայական սեր»** (), կանադացի ռեժիսոր Քսավյե Դոլանի երկրորդ ֆիլմը։ Պրեմիերան կայացել է 2010 թվականի մայիսի 16-ին, Կաննի կինոփառատոնում։

## Սյուժե
Ֆրանսիս անունով երիտասարդ գեյը (Քսավյե Դոլան) և իր վաղեմի ընկերուհի Մարին ծանոթանում են գեղեցիկ արտաքինով Նիկոլյայի հետ, սիրահարվում են նրան և սկսում են երևակայել։ Երեք մտերիմ ընկերները դառնում են սիրային եռանկյունու մասնակից։ Մարիի և Ֆրանսիսի մեջ մրցակցություն է առաջանում՝ տիրանալու համար Նիկոլյայի հոգուն և մարմնին։ Եռյակն ամբողջ ազատ ժամանակը անցկացնում է միասին, նրանք քնում են մի անկողնում, սակայն ամեն ինչ պլատոնական է։ Մարին և Ֆրանսիսը սեր են խոստովանում Նիկոլյային։ Սակայն դա ավելորդ էր։ Իդիլիական հարաբերությունները վերջանում են։ Նիկոլյան մեկնում է Ասիա։

Մեկ տարի անց հավաքույթի ժամանակ Մարին և Ֆրանսիսը հանդիպում են իրենց նախկին ընկերոջը։ Սակայն այս հանդիպումը ոչինչ չի խոստանում։

## Դերերում
* Քսավյե Դոլան — *Ֆրանսիս*
* Մոնիա Չոկրի — *Մարի*
* Նիլս Շնայդեր — *Նիկոլյա*
* Աննա Դորվալե — *Դեզիրե, Նիկոլյայի մայրը*
* Լուի Գարրել — *հյուր*

## Մրցանակներ
* 57-րդ Սիդնեյի կինոփառատոնի գլխավոր մրցանակ։

## Ծանոթագրություններ

## Արտաքին հղումներ
* 
* 
* 
* 

Կատեգորիա:2010 դրամա ֆիլմեր
Կատեգորիա:2010 ֆիլմեր
Կատեգորիա:2010-ականների անգլերեն ֆիլմեր
Կատեգորիա:ԼԳԲՏ ֆիլմեր
Կատեգորիա:Կանադական դրամա ֆիլմեր
Կատեգորիա:Կանադական մելոդրամա ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆրանսերեն ֆիլմեր
Կատեգորիա:Կանադական անգլերեն ֆիլմեր
Կատեգորիա:2010-ականների ֆրանսերեն ֆիլմեր
Կատեգորիա:Մոնրեալում նկարահանված ֆիլմեր
Կատեգորիա:2010-ականների կանադական ֆիլմեր
Զակրիտ Թավանփոնգ

**Զակրիտ Թավանփոնգ** (), ավելի հայտնի է որպես Փեթ Զակրիտ։ Թաիլանդական 3-րդ ալիքի հեռուստատեսային դերասան։

## Դերասանական կարիերան
Փեթն առաջին անգամ նկարահանվել է «Առաջին համբույրը» ֆիլմում Կանեունգնիջ Ջակսամիտանոի հետ, 2012 թվականին։ Նույն թվականին նա նկարահանվել է նոր լակորնում՝ «Վեցերորդ զգայարան» Կրիսկիրի Սուկսավատի հետ։

Հետագա տարիներին նա անընդհատ աշխատում էր։ Նա, հավանաբար հայտնի է իր լավագույն բնավորությամբ «Բանգ Ռաջուն» լակորնում։ Նրա կերպարը պատմում է ուժեղ զինվորի մասին, ով պետք է անի ամեն ինչ, որպեսզի պաշտպանի իր երկիրը և այն մարդկանց ում սիրում է։

## Ֆիլմ

## Լակորներ

Կատեգորիա:Թաիլանդցի դերասաններ
Կատեգորիա:Հեռուստատեսային դերասաններ
Օլգա Լոմոնոսովա

**Օլգա Օլեգովնա Լոմոնոսովա** (, ), ռուս և ուկրաինացի դերասանուհի։

## Կենսագրություն
Օլգա Լոմոնոսովան ծնվել է 1978 թվականի մայիսի 18-ին Դոնեցկում, շինարարի ընտանիքում։ Մայրը՝ Նատալյա Եվգենևնա Լոմոնոսովան, տնտեսագետ է։ 1986 թվականին Օլգա Լոմոնոսովան ընտանիքի հետ տեղափոխվել է Կիև, ուր աշխատանքի բերումով մեկնել է հայրը։

Դոնեցկում ապրելու տարիներին Օլգա Լոմոնոսովան սկսել է զբաղվել գեղարվեստական մարմնամարզությամբ, իսկ Կիևում նրան ընդունել են Ալբինա Դերյուգինայի օլիմպիական ռեզերվների դպրոց, որտեղ նա դարձել է սպորտի վարպետի թեկնածու։

1988 թվականին Օլգա Լոմոնոսովան ընդունվել է Կիևի խորեոգրաֆիայի ուսումնարան։ 1997 թվականին նա մեկնել է Մոսկվա։ Աշխատել է Մոսկվայի Կ. Ստանիսլավսկու և Վլ. Նեմիրովիչ-Դանչենկոյի անվան երաժշտական թատրոնում որպես բալետի արտիստուհի։ Ընդունվել է Բորիս Շչուկինի անվան թատերական ուսումնարան, որտեղ սովորել է Ռոդիոն Օվչիննիկովի կուրսում։ Կրթությունն ավատելուց հետո (2003 թվականին) խաղացել է Կոնստանտին Ստանիսլավսկու անվան թատրոնում (2004-2006) և Եվգենի Վախթանգովի անվան թատրոնում (2003-2005)։ Հետագայում սկսել է հանդես գալ Ուրիշ թատրոնի () բեմում։

## Անձնական կյանք
* Առաջին ամուսինը՝ Եվգենի Ռյաշենցև (ծնվել է 1976 թվականի փետրվարի 2-ին), պրոդյուսեր (ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի պրոդյուսերական ֆակուլտետը), ռուս բանաստեղծ Յուրի Ռյաշինցևի որդին։ Ամուսնությունը տևել է մեկուկես տարի,
* Երկրորդ ամուսինը՝ (փաստացի ամուսնություն)՝ Պավել Սաֆոնով (ծնվել է 1972 թվականի հունիսի 26-ին), կինոյի և թատրոնի ռուս դերասան, ռեժիսոր,
** Դուստր՝ Վարվառա Պավլովնա Սաֆոնովա (ծնվել է 2006 թվականի դեկտեմբերի 9-ին),
** Դուստր՝ Ալեքսանդրա Պավլովնա Սաֆոնովա (ծնվել է 2011 մայիսի 25-ին),
** Որդի՝ Ֆեոդոր Պավլովիչ Սաֆոնով (ծնվել է 2017 թվականի ապրիլի 15-ին)։

Օլգա Լոմոնոսովան դերասաններ Գրիգորի Անտիպենկոյի ու Յուլյա Տակշինայի ավագ որդու կնքամայրն է։

## Արվեստ
### Դերեր թատրոնում
;Բորիս Շչուկինի անվան թատերական ինստիտուտ
* «Գեղեցիկ մարդիկ» (, ավարտական ներկայացում, ռեժիսոր՝ Պավել Սաֆոնով) – *Նատալյա Պետրովնա*

;Եվգենի Վախթանգովի անվան թատրոն
* 2003 – «Լիր» (Շեքսպիրի «Արքա Լիր» պիեսի մոտիվներով, ռեժիսոր՝ Վլադիմիր Միրզոև) – *Կորդելիա*.
* «Դոն Ժուանն ու Սգանարելը»
* «Կարլիգուլա»

;Մոսկվայի Կ. Ստանիսլավսկու անվան դրամատիկական թատրոն
* «Միջամառային գիշերվա երազ» – *Հերմիա*

;Թատերական գործակալություն «Պրեմիերա»
* «Պիգմալիոն» – *Էլիզա Դուլիթլ* (անտրեպիրիզային ներակայացում, նախագիծ «Թատերական մարաթոն»)

;Ուրիշ թատրոն (Другой Театр)
* «Բադի որս» – *Գալինա*
* «Տարտյուֆ» – Էլմիրա (2014 թվական)
* «Վալենտինի օր» – Վալենտինա

;Թատերական ընկերություն «МАСКАРАД»
* «Мужской Аромат. Оркестр» – Սյուզաննա (2015 թվական)

### Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Ուկրաինացի դերասանուհիներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ
Գիորգի Դվալի

**Գիորգի Դվալի (Գիա) ** (), պրոֆեսոր Նյու Յորքի համալսարանի տիեզերաբանության ու ֆիզիկայի կենտրոնում։ Եղել է Մյունխենի Մաքս Պլանկի ինստիտուտի տնօրեն։ Ստացել է դոկտորի աստիճան բարձրագույն ֆիզիկայի և տիեզերաբանության բնագավառներում։ Նա աշխատել է տեսական ֆիզիկայի երկու անվանի հետազոտական կենտրոններում, նաև Ժնևում (Շվեյցարիա) գտնվող Եվրոպական միջազգային հետազոտության կենտրոնում։ Նրա գիտական հիմնական հետաքրքրությունները (մեծ չափերի) քվանտային գրավիտացիայից են։ Դվալին առավելապես հայտնի է ADD մոդելով, որը նա առաջադրել է Նիմա Արկանի Համեդի և Սավաշ Դիմոպոուլոսի հետ միասին 1998 թվականին։ Բովանդակությունը լարերի տեսությունն է, որով մեկնաբանում է գրավիտացիայի հարաբերական թուլությունը ծանրության այլ ուժերի նկատմամբ, որում ստանդարտ մոդելի դաշտերը սահմանափակվում են 3+1 մեմբրանով, բայց գրավիտացիան կարող է նաև տարածվել լրացուցիչ լայնական տարածական հարթություններում, որոնք կոմպակտ են միլիմետրի մեկ տասներորդի չափով։

Գրիգորի Գաբադաձեի և Մասսիմո Պորրատի]]ի հետ միասին նա եղավ առաջիններից և առաջ տարավ այդ ուղղությունը` շարունակելով ինֆրակարմիր մոդիֆիկացիոն ուժերի մոդելը։

## Մրցանակներ և պարգևներ
Դվալին ստացել է պարգև Նյու Յորքի քաղաքապետից գիտության և տեխնիկայի բնագավառների 2000 թվականի առաջընթացի համար։

Նա թոշակ է ստանում Դավիդ և Լուսինե Պակարդ հիմնադրամից։

## Ծանոթագրություններ

## Արտաքին հղումներ
* Gia Dvali at New York University
* Gia Dvali at Ludwig-Maximilians-Universität, München
* Video about Gia Dvali
* [Scientific publications of Giorgi Dvali on [INSPIRE-HEP]]

## Տեսագրություն
* Video on Giorgi Dvali's research (Latest Thinking)

Կատեգորիա:Ալեքսանդր ֆոն Հումբոլդտի հետևորդներ
Կատեգորիա:Ամերիկացի ֆիզիկոսներ
Կատեգորիա:Անձինք Թբիլիսիից
Կատեգորիա:Թբիլիսիի պետական համալսարանի շրջանավարտներ
Կատեգորիա:Լարերի տեսություն
Կատեգորիա:Վրացի ֆիզիկոսներ
Կատեգորիա:Տեսական ֆիզիկոսներ
Կատեգորիա:Ֆիզիկոսներ այբբենական կարգով
Հակոբ Ասատրյան

**Ասատրյան Հակոբ Լեոնիդի** (), հայ լրագրող, խմբագիր։

## Կենսագրություն
Սովորել է ԵՊՀ-ում (Երևանի Պետական Համալսարան) (1984-1987 թթ), ավարտել է ՄՊՀ (Մոսկվայի Պետական Համալսարան) (1990)։ 1991-1998 թվականներին՝ «Ազգ» օրաթերթի աշխատակից, 1992-1998 թվականներին, միաժամանակ՝ Հայաստանում «Ազատություն» ռադիոկայանի ռուսական ծառայության, 1993-1997 թվականներին՝ «Արմինիըն Ինտերնեշընըլ Մեգըզին» (Գլենդել, ԱՄՆ) և «Նուվել դ'Արմենի» (Փարիզ) ամսագրերի թղթակից։ 1991 թվականից «Ազգի» սեփական թղթակիցն է Չեխիայում։ 1999 թվականին Պրահայում հիմնադրել է «Կովկաս-Արևելյան Եվրոպա» լրատվական կենտրոնը, «Օրեր» ամսագիրը, որի գլխավոր խմբագիրն է։

ԹՄՄ Վարդգես և Ռիտա Պալյանների «Տարվա լավագույն լրագրող» (1995), ՀԺՄ և Համաշխարհային հայկական կոնգրեսի (2011, լավագույն լրագրողական հրապարակումների համար) մրցանակներ։

## Ծանոթագրություններ

Կատեգորիա:Հայ լրագրողներ
Կատեգորիա:ԵՊՀ շրջանավարտներ
Կատեգորիա:Հայ խմբագիրներ
Կատեգորիա:Մոսկվայի պետական համալսարանի շրջանավարտներ
Դարկո Դունիչ

**Դարկո Դունիչ** (; ), սերբ ֆուտբոլիստ, պաշտպան։

## Կենսագրություն

### Ակումբային կարիերա

Խաղալ սկսել է հայրենի քաղաքի «Սլոգա» թիմում։ Այնուհետև տեղափոխվել է սերբիական հայտնի «Ցրվենա Զվեզդա» ակումբ։ 2001 թվականին տեղափոխվել է «Սպարտակ» (Սուբոտիցա), որտեղ անցկացրել է երկու տարի և մեկնել է «Բանատ»։ 2005 թվականին տեղափոխվել է ուկրաինական «Կրիվբասս» ակումբ։ 2007 թվականին տեղափոխվել է Լուգանսկի «Զարյա» ակումբ, որտեղ դարձել է թիմի առաջնորդներից մեկը, բայց մրցաշրջանի ավարտից հետո հանվել է տրանսֆերի։ Նրա ծառայություններով հետաքրքրված էին «Լիվերնո»-ն և «ՆԱԿ Բրեդա»-ն, բայց նրան 150 հազար եվրոյի դիմաց գնեց «Բաստիա» ակումբը, որի հետ էլ Դարկոն կնքեց երեք տարվա պայմանագիր։

### Կարիերան հավաքականում

Սերբիայի հավաքականում ոչ մի անգամ չի խաղացել, փոխարենը հանդես է եկել Հարավսլավիայի պատանեկական և երիտասարդական հավաքականներում։

## Անձնական կյանք

Դունիչը ամուսնացել է 2007 թվականի հուլիսի 1-ին Սերբիայում։ Իր ապագա կնոջ հետ ծանոթացել է ամուսնանալուց հինգ տարի առաջ իր լավագույն ընկերոջ միջոցով։ Այդ ժամանակ նա դեռ հանդես էր գալիս «Ցրվենա Զվեզդա» ակումբում, իսկ նրա կինը սովորում էր Բելգրադի մանկավարժական համալսարանում։ 2,5 տարի անց հեռացել է Ուկրաինա, բայց այդ ընդհանրապես չի ազդել նրանց հարաբերությունների վրա։ Նա միշտ մոտ է գտնվել Կրիվոյ Ռոգին, հաճախ մեկնել է Սերբիա։ Նրանց հարսանիքին ներկա է գտնվել Միրկո Բունևչևիչը և այդ ժամանակների «Զարյա»-յի գլխավոր մարզիչ Ալեքսանդր Կոսևիչը։

## Ծանոթագրություններ

## Արտաքին հղումներ
* Խաղացողի պաշտոնական կայք 
* 
* Պրոֆիլը weltfussball.de կայքում
* Վիճակագրությունը ww17.soccerdatabase.eu կայքում
* Վիճակագրությունը Ուկրաինայի ֆուտբոլի ֆեդերացիայի կայքում

Կատեգորիա:Տղամարդկանց ֆուտբոլի պաշտպաններ
Կատեգորիա:Սերբ ֆուտբոլիստներ
Կատեգորիա:Ցրվենա Զվեզդայի ֆուտբոլիստներ
Կատեգորիա:Բաստիայի ֆուտբոլիստներ
Կատեգորիա:Զարյա Լուգանսկի ֆուտբոլիստներ
Խաչիկ Հովակիմյան

**Խաչիկ Հովսեփի Հովակիմյան** (), հայ քաղաքական, հասարակական գործիչ, Հայաստանի վաստակավոր լրագրող։

## Կենսագրություն
Խաչիկ Հովակիմյանը ծնվել է 1926 թվականին, Շամշադինի շրջանի Թովուզ (այժմ՝ Տավուշի մարզի Տավուշ) գյուղում։ 1944 թվականին ընդունվել է Երևանի պետական համալսարանի պատմության ֆակուլտետը, որն ավարտել է 1949 թվականին և ուսումը շարունակել ԵՊՀ ասպիրանտուրայում։ 1949-1951 թթ. եղել է Երևանի պետական համալսարանի կոմերիտական կազմակերպության առաջին քարտուղար, 1952-1955 թվականներին աշխատել է կուսակցության Երևանի օկրուգային կոմիտեում, այնուհետև՝ ՀԿԿ Կենտկոմում որպես դասախոս։ 1955 թվականին նշանակվել է ՀԿԿ Կենտկոմի պրոպագանդայի և ագիտացիայի բաժնի վարիչի տեղակալ, դասախոսական խմբի ղեկավար, 1961-1970 թվականներին՝ «Սովետական Հայաստան» օրաթերթի գլխավոր խմբագիր։ Եղել է Հայաստանի ժուռնալիստների միության նախագահ, 1966-1970 թվականներին՝ ԽՍՀՄ ժուռնալիստների միության վարչության քարտուղար, 1979-1988 թվականներին խմբագրել է «Կուսակցական խոսք» (1989 թվականից՝ «Քաղաքական զրուցակից») հանդեսը, 1992-1995 թվականներին՝ «Մեր խոսքը» թերթի հիմնադիր-խմբագիր։ Հովակիմյանը եղել է «Տավուշ» հայրենակցական միության հիմնադիր նախագահը։

## Հիշատակ
մինի
Երևանի քաղաքապետարանի որոշմամբ Խաչիկ Հովակիմյանի հուշաքարը փակցվել է Երևանի Պռոշյան փողոցի N 1 տան պատին, որտեղ 1956-1995 թթ. ապրել է նա։

## Պարգևներ
* «Աշխատանքային կարմիր դրոշի» շքանշան
* «Պատվո նշան» շքանշան
* Մեդալներ, պատվոգրեր

## Ծանոթագրություններ

Կատեգորիա:ԵՊՀ պատմության ֆակուլտետի շրջանավարտներ
Կատեգորիա:Հայ խմբագիրներ
Կատեգորիա:Հայ քաղաքական գործիչներ
Կատեգորիա:Հայ հասարակական գործիչներ
Կատեգորիա:Հայ պետական գործիչներ
Կատեգորիա:Հայ լրագրողներ
Կատեգորիա:ՀՀ վաստակավոր լրագրողներ
Ռամիտա Մահապրեուկփոնգ

**Ռամիտա Մահապրեուկփոնգ** ( ; ), թաիլանդացի դերասանուհի և հաղորդավարուհի։ Այժմ նա առցանց սովորում է Լոնդոնում (Բակալավր) աստիճանով։

## Աշխատանք
## Ֆիլմագրություն

## Դորամա

## Հաղորդումներ

## Ծանոթագրություններ

## Արտաքին հղումներ
* Ֆեյսբուք
* Twitter
* Instagram 
* Fanpage
Բախտիար Հովակիմյան

**Բախտիար Մարդանի Հովակիմյան ** (), թատերագետ, բանասեր, մատենագետ։

Բախտիար Հովակիմյանն ավարտել է Լ․ Երամյանի անվան Բաքվի հայկական թատրոնի դրամատիկական ստուդիան (1947), Երևանի թատերական ինստիտուտը (1952)։ 1953-1958 թվականներին աշխատել է Բաքվի «Կոմունիստ» (հայերեն) թերթի խմբագրությունում, 1958-2008 թվականներին՝ ԳԱԹ-ի թատերական բաժնում (1963 թվականից՝ բաժնի վարիչ)։

## Երկեր

*Անդրկովկասի թատերական կապերից, 1973
*Ժասմեն, 1976
*«Պեպոն» ազգային թատրոնում, 1976
*120-летие армянского театрального общества, 1984
*Թատերական օրացույց, 1997
*Պետրոս Ադամյանի շեքսպիրյան նկարները, 1998 
*Թումանյանը և թատրոնը, 1999
*Հայոց ցեղասպանության նահատակ գործիչների ծածկանուններ, 2002
*Պուշկինը հայ թատրոնում, 2002
*Պետրոս Ադամյանի «Շեքսպիր և յուր Համլեթ...» գրքի ստեղծման պատմությունը, 2002
*Բելինսկի-Մոչալով-Համլէտ հարցը և հայ թատերական իրականութիւնը (1840-1860-ականներ), 2003
*Հովհաննես Աբելյան, 2005
*Թատերական օրացույց, 2005
*Արուս Ասրյան, 2005
*Հայոց ծածկանունների բառարան, 2005
*Թատերական օրացույց, 2006
*Սիրանույշի ասույթներն ու բնութագրությունները, 2007
*«Պեպոյի» ժամանակագրությունը (1870-2006), 2008
*Շեքսպիրը հայ թատրոնում, 2012
*Դրամատուրգ Վաչե Հարությունյան, 2012
*Նոր Ջուղայի թատրոնի տարեգրություն (1887-2012), 2013
*Սայաթ-Նովան և նրա սերունդը, 2014
*Դերասան Քրիստափոր Պետրոսյան, 2016
*Հայոց ցեղասպանության թեման թատրոնում (1895-2015), 2016
*Նոր Ջուղայի թատրոնը (1887-2017), 2018

## Ծանոթագրություններ

## Արտաքին հղումներ
* ՀԻՄԻ՞ ԷԼ ԼՌԵՄ...
* Զեյթունի հերոսամարտերի արտացոլումը դրամատուրգիայում և թատրոնում
* Մովսես Խորենացու «Հայոց պատմությունը» Թիֆլիսի հանրային գրադարանի հիմքում

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ բանասերներ
Կատեգորիա:Հայ թատերագետներ
Կատեգորիա:Հայ մատենագետներ